Proelium Ayacuchense
Proelium Ayacuchense (vel Ayacuquense, Hispanice Batalla de Ayacucho) Bello Libertatis Peruviae saeviente, fuit maior pugna militaris, proelium quod libertatem Peruviae comparavit ac libertatem ceterarum civitatum Americae Australis expedivit. Proelium plerumque finis habetur bellorum libertatis Hispano-Americanorum, quamquam expeditio Antonii Iosephi de Sucre victoris usque ad 1825 in Peruvia Superiori continuabat, et obsidio arcum Chiloensis Callaique anno 1826 demum confecta est. Exercitus Peruvianus anniversarium huius proelii diem quotannis celebrat.